விசேட காலனிகள் ஏற்படுத்தி தொழிலாளர்களை குடிவைக்கலாம் என்ற திட்டம் பல சோசலிசவாதிகள் முன் வைத்தனர். இந்தக் கருத்தை ஏங்கெல்ஸ் அம்பலப்படுத்துகிறார். இந்த திட்டம் எப்படி பல பகுதிகளில் சீர்குலைந்து போனது என்பதையும் ஆதாரப்பூர்வமாக ஏங்கெல்ஸ் விளக்குகிறார். அதேபோன்று அரசு தலையிட்டு அரசு முன்முயற்சிகள் மூலம் வீட்டு வசதித்திட்டங்களை ஏற்படுத்தலாம் என்ற கருத்தின் போலித்தனங்களையும் அம்பலப்படுத்துகிறார். இது வெறும் வாதமாக இல்லாமல், இங்கிலாந்து, பிரான்சு நாடுகளில் நிகழ்ந்தவற்றை ஆதாரங்களாக எடுத்துக் கொண்டு விளக்குகிறார்.